નવરાત્રિ એટલે ભક્તિનું પર્વ. માતૃશક્તિની ઉપાસનાનું પર્વ. આ પવિત્ર સમયમાં આવાં સુંદર વ્રત લઈને પર્વ મનાવી ન શકાય? ૧. પ્રભુની ભક્તિ કરીશું. ૨. ગુરુજનોની સેવા કરીશું. ૩. સત્ય બોલીશું. ૪. માતા-પિતાને માનસહિત સાચવીશું. ૫. ચોરી, જુગાર, ડ્રિંક્સ જેવા કોઈ પણ વ્યસનથી દૂર રહીશું. ૬. અભ્યાસ પૂરી લગનથી કરીશું. ૭. સ્ત્રીને સન્માનથી જોઈશું. ૮. સૌની સાથે સંપીને રહીશું. ૯. દેશને વફાદાર રહીશું અને દશેરાના દિવસનું વ્રત આ જ હોય : આપણે ઉત્તમ માનવ બનીશું. આવા સરસ નિયમ સાથે સૌનો જીવનપંથ ઉત્કર્ષના માર્ગે વહો.